**Nota informativă**

**la proiectul hotărârii Guvernului privind modificarea Instrucţiunii privind modul de eliberare a certificatului de concediu medical, aprobate prin Hotărârea Guvernului nr. 469 din 24 mai 2005**

1. **Condiţiile ce au impus elaborarea proiectului**.

Prezentul proiect a fost elaborat în conformitate cu prevederile Legii nr. 289-XVI din 22 iulie 2004 privind indemnizaţiile pentru incapacitatea temporară de muncă şi alte prestaţii de asigurări sociale, modificate prin Legea nr. 50 din 31 martie 2016.

Scopul proiectului a aduce în concordanță modul de eliberare a certificatului de concediu medical pentru îngrijirea copilului bolnav, în cazul copilului care suferă de maladie oncologică şi al copilului cu dizabilitate pentru afecţiuni intercurente – până la împlinirea vârstei de 18 ani.

1. **Principalele prevederi ale actului normativ prezentat.**

Modificările propuse acordă dreptul de eliberare a certificatului de concediu medical pentru îngrijirea copilului bolnav, în cazul copilului care suferă de maladie oncologică şi al copilului cu dizabilitate pentru afecţiuni intercurente – până la împlinirea vârstei de 18 ani.

Concomitent, în scopul excluderii problemelor identificate de către Casa Națională de Asistență Socială în procesul de calculare a indemnizației pentru concediu de maternitate, urmare încălcărilor ale modului de eliberare a certificatelor pentru concediu de maternitate în cazul sarcinii cu doi și mai mulți feți, în cazul nașterilor premature, precum și în cazul prelungirii certificatului de concediu medical în caz de îmbolnăvire de tuberculoză, SIDA şi maladie oncologică în baza avizului Consiliului pentru Determinarea Dizabilităţii şi Capacităţii de Muncă.

1. **Locul actului în sistemul de acte normative, compatibilitatea cu reglementările legislaţiei în vigoare.**

Proiectul hotărârii Guvernului a fost elaborat în baza Legii ocrotirii sănătăţii nr.411-XII din 28 martie 1995, Legii nr. 289-XVI din 22 iulie 2004 privind indemnizaţiile pentru incapacitatea temporară de muncă şi alte prestaţii de asigurări sociale

1. **Fundamentarea economico-financiară în cazul în care realizarea noilor reglementări necesită cheltuieli financiare şi de altă natură.**

Implementarea proiectului propus necesită surse financiare suplimentare din Bugetul asigurării sociale de stat.

1. **Numele, denumirea participanţilor la elaborarea proiectului**

Proiectul a fost elaborat de către specialiştii Ministerului Sănătăţii.

Pentru definitivarea proiectului hotărârii de Guvern privind modificarea Instrucţiunii privind modul de eliberare a certificatului de concediu medical, aprobate prin Hotărârea Guvernului nr. 469 din 24 mai 2005, Ministerul Sănătăţii solicită expunerea de sugestii pe marginea acestuia.

Proiectul hotărârii Guvernului privind modificarea Instrucţiunii privind modul de eliberare a certificatului de concediu medical, aprobate prin Hotărârea Guvernului nr. 469 din 24 mai 2005 a fost definitivat în conformitate cu avizele Ministerului Economiei, Ministerului Muncii, Protecției Sociale și Familiei, Companiei Naționale de Asigurări în Medicină, Casei Naţionale de Asigurări Sociale a Republicii Moldova, Confederației Naționale a Sindicatelor din Moldova, Federației Sindicale „Sănătatea” din Moldova, Confederaţiei Naţionale a Patronatului din Republica Moldova.

**Viceministru Aliona SERBULENCO**